CELEX: 32009R1087
Language: sk
Date: 2009-11-12 00:00:00
Title: Nariadenie Komisie (ES) č. 1087/2009 z  12. novembra 2009 o povolení enzymatického prípravku endo-1,4-beta-xylanázy produkovanej kmeňom Trichoderma reesei (ATCC PTA 5588), subtilizínu produkovaného kmeňom Bacillus subtilis (ATCC 2107) a alfa-amylázy produkovanej kmeňom Bacillus amyloliquefaciens (ATCC 3978) ako kŕmnej doplnkovej látky pre kurčatá na výkrm, kačice a morky na výkrm (držiteľ povolenia: Danisco Animal Nutrition, právnická osoba: Finnfeeds International Limited) (Text s významom pre EHP)

13.11.2009   
            
            
               SK
            
            
               Úradný vestník Európskej únie
            
            
               L 297/4
            
         
      NARIADENIE KOMISIE (ES) č. 1087/2009
   z 12. novembra 2009
   o povolení enzymatického prípravku endo-1,4-beta-xylanázy produkovanej kmeňom Trichoderma reesei (ATCC PTA 5588), subtilizínu produkovaného kmeňom Bacillus subtilis (ATCC 2107) a alfa-amylázy produkovanej kmeňom Bacillus amyloliquefaciens (ATCC 3978) ako kŕmnej doplnkovej látky pre kurčatá na výkrm, kačice a morky na výkrm (držiteľ povolenia: Danisco Animal Nutrition, právnická osoba: Finnfeeds International Limited)
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udelenia takéhoto povolenia.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k tomuto nariadeniu. K tejto žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia enzymatického prípravku endo-1,4-beta-xylanázy produkovanej kmeňom Trichoderma reesei (ATCC PTA 5588), subtilizínu produkovaného kmeňom Bacillus subtilis (ATCC 2107) a alfa-amylázy produkovanej kmeňom Bacillus amyloliquefaciens (ATCC 3978) ako kŕmnej doplnkovej látky pre kurčatá na výkrm, morky na výkrm a kačice, ktorá má byť zaradená do kategórie doplnkových látok „zootechnické doplnkové látky“.
            
         
               (4)
            
            
               Úrad vo svojom stanovisku zo 17. júna 2009 (2) dospel k záveru, že enzymatický prípravok endo-1,4-beta-xylanáza produkovaná kmeňom Trichoderma reesei (ATCC PTA 5588), subtilizín produkovaný kmeňom Bacillus subtilis (ATCC 2107) a alfa-amyláza produkovaná kmeňom Bacillus amyloliquefaciens (ATCC 3978) nemá nepriaznivé účinky na zdravie zvierat, zdravie ľudí ani na životné prostredie a že používanie uvedeného prípravku zlepšuje úžitkovosť zvierat. Úrad sa nedomnieval, že sú potrebné osobitné požiadavky na monitorovanie po uvedení na trh. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (5)
            
            
               Z posúdenia uvedeného prípravku vyplýva, že podmienky na udelenie povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. novembra 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (2009) 1154, s. 1 a Vestník EFSA (2009) 1156, s. 1.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť
                  
               
            
                  4a10
               
               
                  Danisco Animal Nutrition (právnická osoba: Finnfeeds International Limited)
               
               
                  Endo-1,4-beta-xylanáza
                  EC 3.2.1.8
                  Subtilizín
                  EC 3.4.21.62
                  Alfa-amyláza
                  EC 3.2.1.1
               
               
                  
                               
                           
                           
                              Zloženie doplnkovej látky:
                              Prípravok endo-1,4-beta-xylanáza produkovaná kmeňom Trichoderma reesei (ATCC PTA 5588), subtilizín produkovaný kmeňom Bacillus subtilis (ATCC 2107) a alfa-amyláza produkovaná kmeňom Bacillus amyloliquefaciens (ATCC 3978) s minimálnou aktivitou
                           
                        
                               
                           
                           
                              v pevnom stave:
                              
                                           
                                       
                                       
                                          endo-1,4-beta-xylanáza: 1 500 U (1)/g
                                       
                                    
                                           
                                       
                                       
                                          subtilizín (proteáza) 2 000 U (2)/g
                                       
                                    
                                           
                                       
                                       
                                          alfa-amyláza 2 000 U (3)/g
                                       
                                    
                        
                               
                           
                           
                              Charakteristika účinnej látky:
                              endo-1,4-beta-xylanáza produkovaná kmeňom Trichoderma reesei (ATCC PTA 5588), subtilizín produkovaný kmeňom Bacillus subtilis (ATCC 2107) a alfa-amyláza produkovaná kmeňom Bacillus amyloliquefaciens (ATCC 3978)
                           
                        
               
                  Kurčatá na výkrm
               
               
                  —
               
               
                  Endo-1,4-beta-xylanáza: 187,5 U
                  Subtilizín: 2 500 U
                  Alfa-amyláza: 250 U
               
               
                   
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, lehotu trvanlivosti a stabilitu pri granulovaní.
                           
                        
                              2.
                           
                           
                              Na použitie v krmive bohatom na polysacharidy neškrobovej povahy (najmä beta-glukány a arabinoxylány), napr. s obsahom viac ako 40 % kukurice.
                           
                        
                              3.
                           
                           
                              Na účely bezpečnosti: počas manipulácie sa používa ochranná dýchacia maska, okuliare a rukavice.
                           
                        
                              4.
                           
                           
                              Vytvorí sa vhodná metóda na účely kontroly.
                           
                        
               
                  3. decembra 2019
               
            
                  Kačice
               
               
                  Endo-1,4-beta-xylanáza: 75 U
                  Subtilizín: 1 000 U
                  Alfa-amyláza: 100 U
               
            
                  Morky na výkrm
               
               
                  Endo-1,4-beta-xylanáza: 300 U
                  Subtilizín: 4 000 U
                  Alfa-amyláza: 400 U
               
            
         (1)  1 U endo-1,4-beta-xylanázy je množstvo enzýmu, ktoré uvoľní 0,5 μmol redukujúceho cukru (ekvivalentov xylózy) zo zosieťovaného xylánu z ovsených pliev za minútu pri pH 5,3 a teplote 50 °C.
      
         (2)  1 U subtilizínu je množstvo enzýmu, ktorý uvoľní 1 μmol fenolovej zlúčeniny (ekvivalentov tyrozínu) z kazeínového substrátu za minútu pri pH 7,5 a teplote 40 °C.
      
         (3)  1 U alfa-amylázy je množstvo enzýmu, ktoré uvoľní 1 μmol glukozidových väzieb zo zosieťovaného škrobového polymérového substrátu nerozpustného vo vode za minútu pri pH 6,5 a teplote 37 °C.